雞毛鴨血

雞毛鴨血並唔係指雞嘅毛同埋鴨嘅血，而係用嚟形容輸得好慘好慘，或者被搞到好難翻身嘅悲慘情況；佢嘅出處已經無從稽考，但係就成為咗香港人好常用嘅形容詞語。

用法 
輸到好慘嘅應用例子：
「嘩尋日財政司講幾句嘢唧，股票市場即刻跌成幾百點，蝕鬼晒我炒股啲錢，重要爭人錢，呢鑊嘢真係害到我雞毛鴨血呀！」

俾人整到好慘嘅用法：
「嗰個仆街主任已經搶咗單生意嚟做，而家重要喺老細面前篤背脊話我辦事不力，唔通真係想整到我雞毛鴨血先安樂？」

香港俗語